রাহুল খুব মেধাবী ছাত্র। গত বছর এসএসসি পরীক্ষা সম্পন্ন করেছে। তার আশা ছিল সে ডাক্তার হবে। ডাক্তার হয়ে গরিব- দুঃখীর সেবা করবে। কিন্তু তার আগে তো রাহুলকে এসএসসি পরীক্ষায় ভালো রেজাল্ট করতে হবে। রাহুল জানে সে এসএসসি পরীক্ষায় এচঅ-৫ পাবে, আর পাবেই না কেন? সে তো ক্লাসের ফার্স্ট বয়। রাহুল তার বাবাকে বলল, বাবা আমি যদি এসএসসি পরীক্ষায় এচঅ-৫ পাই তাহলে আমাকে একটা উপহার দিতে হবে। তার বাবা আবদুর রহমান বললেন, কী উপহার চাও তুমি আমার কাছ থেকে?